CELEX: C2007/155/14
Language: da
Date: 2007-07-07 00:00:00
Title: Sag C-166/07: Sag anlagt den 26. marts 2007 — Europa-Parlamentet mod Rådet for Den Europæiske Union

7.7.2007   
            
            
               DA
            
            
               Den Europæiske Unions Tidende
            
            
               C 155/8
            
         Sag anlagt den 26. marts 2007 — Europa-Parlamentet mod Rådet for Den Europæiske Union
   (Sag C-166/07)
   (2007/C 155/14)
   Processprog: fransk
   Parter
   
      Sagsøger: Europa-Parlamentet (ved I. Klavina og L. Visaggio, som befuldmægtigede)
   
      Sagsøgt: Rådet for Den Europæiske Union (ved A. Vitro og M. Moore, som befuldmægtigede)
   Sagsøgerens påstande
   
               —
            
            
               Rådets forordning (EF) nr. 1968/2006 af 21. december 2006 om finansielle bidrag fra Fællesskabet til Den Internationale Fond for Irland (2007-2010) (1) annulleres.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter
   Europa-Parlamentet har til støtte for sin påstand gjort et enkelt anbringende gældende, hvorefter der er foretaget et fejlagtigt valg af hjemmel for den anfægtede forordning. Eftersom de i denne forordning fastsatte foranstaltninger nemlig er omfattet af fællesskabshjemmelen for den økonomiske og sociale samhørighedspolitik, skulle foranstaltningerne ifølge Europa-Parlamentet have været vedtaget med hjemmel i artikel 159, stk. 3, EF og ikke med hjemmel i artikel 308 EF, som kun kan anvendes, hvis ingen anden traktatbestemmelse giver fællesskabsinstitutionerne den fornødne kompetence til at udstede den pågældende retsakt.
   
      (1)  EUT L 409, s. 81, og — berigtigelse — EUT 2007 L 36, s. 31.